Saskatoon John G. Diefenbakerin kansainvälinen lentoasema

Saskatoon John G. Diefenbakerin kansainvälinen lentoasema (, tunnetaan myös nimellä Saskatoon International Airport)  on lentoasema Kanadan Saskatchewanin provinssissa, noin 5,6 km Saskatoonin kaupungista luoteeseen. Kenttää ylläpitää Saskatoon Airport Authority. Kenttä on nimetty Kanadan 13. pääministerin John Diefenbakerin kunniaksi.

 Historia 
Saskatoonin lentoaseman juuret juontavat vuoteen 1913, jolloin kaupunki määritteli pienen alueen kaupungin ulkopuolelta ilmasatamaksi (tuohon aikaan lentokenttiä kutsuttiin Kanadassa ilmasatamiksi). Vuonna 1922 kaupungin alueella oli jo kaksi kaupallista ilmasatamaa. Kanadan valtion ja Saskatoonin yhteistyössä 1. heinäkuuta 1929 ensimmäinen virallinen ilmasatama avavattiin nykyisen lentoaseman paikalla. Seuraavan vuoden kesäkuussa lentoasemalle asennettiin valaistus. Samana vuonna Western Canada Airways aloitti postiliikenteen läntiseen Kanadaan. Liikenne tosin lopetettiin 31. maaliskuuta 1932 taloudellisen taantuman vuoksi. Vuosina 1938 ja 1939 lentoasemaa laajennettiin, kolme uutta kiitotetä valmistuivat valtion ja kaupungin yhteisrahoituksella. Toisen maailmansodan aikana lentoasema oli Kanadan ilmavoimien käytössä, lähinnä koulutuskäytössä.

Vuonna 1946 lentoasema palautettiin siviililiikenteen käyttöön ja 1948 kiitoteille 08 ja 32 asennettiin mittarilähestymisjärjestelmä. Vuoden 1947 heinäkuussa Trans-Canada Air Lines aloitti reittilennot asemalta Vancouveriin ja Torontoon Douglas DC-3 -koneilla. Vuonna 1950 koneet vaihtuivat uudempiin DC-4 North Star -koneisiin. Lokakuussa 1950 Kanadan ilmavoimat perustivat asemalle lentokoulutuskeskuksen. Syyskuussa 1954 lentoasema sai kansainvälisen statuksen ja passintarkastuspisteen. Uusi terminaali valmistui vuonna 1955. Vuonna 1967 ensimmäiset suihkukoneet aloittivat liikennöinnin asemalle, Trans-Canada Air Lines lensi kentälle käyttäen Douglas DC-9 koneita. 29. marraskuuta 1975 lentoasemalle valmistui jälleen uusi terminaali ja vanha terminaali peruskorjattiin toimistoiksi hallinnollisiin tehtäviin. 23 heinäkuuta 1993 Saskatoonin lentoasema nimettiin uudelleen Kanadan 13. pääministerin kunniaksi Saskatoon John G. Diefenbakerin kansainvälinen lentoasemaksi.

 Lentoyhtiöt ja kohteet 
+ LentoyhtiöKohteetAeroméxico  Cancun (kausittainen)Air Canada  Toronto-PearsonAir Canada Jazz  Calgary, Edmonton, Montreal, Ottawa, Vancouver, WinnipegDelta Connection, SkyWest Airlinesin kalustolla  Salt Lake City (kausittainen)Northwest Airlink, Compass Airlinesin kalustolla  Minneapolis/St. PaulPronto Airways  Baker Lake (kausittainen), Prince Albert, Points North, Rankin Inlet (kausittainen), Stony Rapids, Uranium City, WollastonSkyservice  Cancun, Mazatlan, Puerto Plata, Puerto Vallarta, Punta Cana (kaikki kausittaisia)Sunwing Airlines  Cancun, Holguin, Varadero (kaikki kausittaisia)Transwest Air  Fond Du Lac, Fort McMurray, La Ronge, Points North, Prince Albert, Regina, Stony Rapids, WollastonUnited Express, SkyWest Airlinesin kalustolla  Chicago-O'Hare, DenverWestJet  Calgary, Cancun (kausittainen), Edmonton, Las Vegas (kausittainen), Mazatlan (kausittainen), Puerto Vallarta (kausittainen), Toronto-Pearson, Vancouver (kausittainen)

 Lähteet 

Luokka:Saskatchewanin lentoasemat
Luokka:Saskatoon